পুজোর মুখে ছোট কচি কাচাদের মুখে হাসি ফোটাতে উদ্যোগ নিল গোবরডাঙ্গা বিবেকানন্দ বিদ্যামন্দির প্রাইমারি বিদ্যালয়

উত্তর ২৪ পরগনা: দুর্গাপুজোর (Durga Puja) মুখে অসহায় মানুষের মুখে হাসি ফোটাতে বিশেষ উদ্যোগ নিলো উত্তর ২৪ পরগনার (North 24 Pargana) গোবরডাঙ্গা (Gobardanga) বিবেকানন্দ বিদ্যামন্দির প্রাইমারি বিদ্যালয়। বিদ্যালয়ের কর্তৃপক্ষের সঙ্গে সামিল হলেন ছাত্রছাত্রী ও তাদের অভিভাবকেরাও। সামাজিক দায়বদ্ধতার পাঠ ছোট থেকেই শিশুদের মনে গড়ে তোলার উদ্দেশ্যেই এই উদ্যোগ।

প্রতিবছরের মতো এ বছরও ছাত্রছাত্রীরা নিজেদের একটি করে জামা বিদ্যালয়কে দান করে। সেগুলি একত্রিত করে বিদ্যাসাগরের জন্মদিনের দিনই মোট ১২৫টি বস্ত্র অসহায় সাধারণ মানুষের হাতে তুলে দেওয়া হয়। নতুন জামা পেয়ে খুশিতে আত্মহারা হলেন দুস্থ ছোট ছোট বাচ্চারা।

আরও পড়ুন: শ্মশান শংসাপত্র মিলছে না! রানাঘাটে শ্মশান কর্মচারীর বিরুদ্ধে গাফিলতির অভিযোগ

বিদ্যালয়ের প্রধান শিক্ষিকা বাণী রায় চৌধুরী বলেন, “শিশুদের ছোট থেকেই সমাজের প্রতি দায়বদ্ধ করে তোলা আমাদের উদ্দেশ্য।” অভিভাবিকা শুভ্রা দেবনাথ জানান, “পুজোর আগে সন্তানরা এমন কাজে যুক্ত হতে পারায় আমরা গর্বিত।”

বিদ্যালয়ের এই উদ্যোগে খুশি স্থানীয় মানুষজনও। সকলের মত, দুর্গোৎসব শুধু আনন্দ আর সাজসজ্জার উৎসব নয়, এর সঙ্গে রয়েছে ভাগ করে নেওয়ার মানসিকতা। আর সেই শিক্ষা স্কুল থেকেই শুরু হচ্ছে, যা আগামী প্রজন্মকে আরও মানবিক করে তুলবে।